**Adaptačný program**

 V rozhodnutí o prijatí dieťaťa do MŠ môže riaditeľ určiť adaptačný pobyt dieťaťa v materskej škole. Prijatím dieťaťa  a jeho prvotným vstupom  do materskej školy prebieha proces adaptácie, teda proces, počas ktorého sa dieťa prispôsobuje novým sociálnym podmienkam v prostredí materskej školy.

Materská škola (ďalej len MŠ) pre uľahčenie prechodu dieťaťa z rodiny realizuje adaptačný program. Adaptačný program MŠ obsahuje rôzne formy  aktivít, ktoré uľahčujú prechod dieťaťa z rodiny do MŠ, vrátane  rôznych foriem spolupráce s rodičmi, s cieľom tento prechod uľahčiť.

**Spôsoby uľahčovania adaptácie dieťaťa v materskej škole:**

Rodičia a učitelia môžu uľahčiť adaptáciu dieťaťa v materskej škole viacerými spôsobmi:

* krátkodobými návštevami dieťaťa s rodičom ešte pred vstupom do MŠ, Deň otvorených dverí, pozorovanie pri pobyte vonku,
* konzultáciami a informačnými stretnutiami rodičov dieťaťa, zástupkyne MŠ a učiteliek triedy na začiatku jeho dochádzky do materskej školy,
* dôslednou  prípravou  dieťaťa na pobyt v MŠ (rozprávanie, pozitívne pôsobenie, prispôsobovanie domáceho režimu na pobyt v MŠ…).

**Učiteľky zmierňujú a napomáhajú prekonávať sťaženú adaptáciu dieťaťa viacerými stratégiami:**

* prejavmi záujmu učiteľky o dieťa napr. privítaním dieťaťa v triede, podaním ruky, úsmevom, pohladením, vyjadrením potešenia z opätovného stretnutia,
* sprostredkovaním dieťaťu najdôležitejších pravidiel, oboznámením s priestormi (trieda, umyváreň, jedáleň, spálňa ),
* dovolením dieťaťu ponechať obľúbenú hračku,
* krátkym rozhovorom s dieťaťom o ponuke hračiek a činností s cieľom motivovať dieťa,
* ranným kruhom, v ktorom môže dieťa komunikovať s inými deťmi a vyjadriť svoje myšlienky, pocity a názory voľne,
* orientáciou na hrové záujmy dieťaťa, odpútaním pozornosti dieťaťa od prejavov negatívnych emócií, umožniť mu hrať sa hry, ktoré sú jeho obľúbené,
* nenútením dieťaťa do hier a činnosti, ale uplatňovaním motivácie,
* relaxáciou dieťaťa umožniť mu relaxovať, venovať sa sebe, keď to potrebuje na uvoľnenie negatívnych emócií v relaxačnom kútiku,
* chválením dieťaťa za pozitívne prejavy správania a ochotu spolupracovať, hraním sa s inými deťmi,
* zabezpečením priestorov proti úrazu a úteku dieťaťa.

V MŠ sú rodičom poskytované odborné konzultácie a pohovory o výchove dieťaťa, ktoré sú zaznamenávané vo fascikli o adaptačnom procese novoprijatých detí, alebo metodicko-poradenskej činnosti.

Podľa § 28 ods. 17 zák. 245/2008 Z. z. každý rodič dohodne s triednou učiteľkou dĺžku pobytu dieťaťa v MŠ od dvoch hodín až po dlhšiu dobu. Podľa želania rodičov a hlavne potreby dieťaťa tento čas prispôsobujeme a predlžujeme nie však na viac ako 3 mesiace.

Učiteľka starostlivo analyzuje priebeh adaptácie. V prípade zníženej adaptačnej schopnosti a v záujme jeho zdravého vývinu, môže riaditeľ po dohovore s rodičom, alebo na základe písomnej žiadosti rodiča rozhodnúť podľa § 28 ods. 17 školského zákona č. 245/2008 Z. z. o prerušení dochádzky dieťaťa do MŠ na dohodnutý čas, alebo o ukončení  tejto dochádzky do MŠ.

Adaptačný program MŠ je  zákonným zástupcom dieťaťa zverejnený prostredníctvom vývesiek v priestoroch školy a na webovom sídle MŠ. S adaptačným programom MŠ sú oboznámení zákonní zástupcovia novoprijatých detí vopred pred nástupom do MŠ pedagogickými zamestnancami školy.

O dĺžke a forme adaptačného pobytu sa rozhodne v spolupráci so zákonnými zástupcami dieťaťa a  prihliadnutím na individuálne osobitosti dieťaťa.

Ak je zákonným zástupcom dieťaťa vydané písomné rozhodnutie o prijatí  dieťaťa a  určený adaptačný pobyt,  zákonný zástupca  privádza dieťa do materskej školy postupne na jednu, dve  a najviac štyri hodiny (podľa individuálnej dohody so zástupkyňou materskej školy a triednou učiteľkou) a po prevzatí dieťaťa z materskej školy zabezpečuje riadnu starostlivosť o dieťa. Ak sa dieťa zadaptuje, môže dieťa po dohode zákonného zástupcu so zástupkyňou materskej školy pravidelne navštevovať materskú školu v dohodnutom čase, aj celodenne.

Priebeh adaptačného pobytu vypracováva triedna učiteľka. Adaptačný hárok vypĺňa   zákonný zástupca dieťaťa  a odovzdá ho triednej učiteľke pred nástupom dieťaťa, alebo v prvý deň nástupu. Zákonným zástupcom dieťaťa poskytujú informácie o priebehu adaptácie dieťaťa obe učiteľky v triede pri preberaní dieťaťa alebo po dohode so zákonným zástupcom, odporúčajú zákonným zástupcom ďalší postup v adaptácií na nasledovné dni.

V prípade zníženej adaptačnej schopnosti dieťaťa a v záujme zdravého vývinu môže riaditeľ na základe písomnej žiadosti zákonného zástupcu a po prerokovaní so  zákonným zástupcom a triednym učiteľom rozhodnúť o prerušení dochádzky dieťaťa do materskej školy (na dohodnutý čas), vo výnimočnom prípade o ukončení predprimárneho vzdelávania v materskej škole.

***Adaptačný proces prebieha jednotlivými fázami, ktoré môžu mať vzhľadom na***

|  |  |  |
| --- | --- | --- |
| **DIEŤA V MŠ** | **DIEŤA DOMA** | **ÚLOHA RODIČA** |
| * stavia sa do úlohy pozorovateľa, * spracováva množstvo podnetov a problémov, * nepokúša sa nadviazať kontakt s rovesníkmi, * nezaujíma sa o aktivity, * rozpráva ticho, jednoslabične alebo vôbec, * nehrá sa, a ak áno, tak nie veľmi intenzívne, * je uzavreté, zdržanlivé, plačlivé, * dieťa trpí nechutenstvom, odmieta sa stravovať v MŠ. | * prežíva to, čo dospelí po namáhavom dni, * je neisté, unavené hlukom a množstvom podnetov, * túži po kľude, chce si odpočinúť, * obmedzuje mnohé zo svojich činností, s ktorými sa zaoberal pred vstupom do MŠ, * zje všetko, čo pred neho predložíte, pretože jedlo v MŠ odmietlo, * potrebujú spracovať svoje dojmy a zážitky. | * nelúčiť sa s dieťaťom dlho (pri dlhom lúčení dieťa zneistie, nakoľko neobvyklé správanie rodiča podporí jeho strach), * rešpektovať dĺžku adaptačného pobytu 14 hod, * po návšteve v MŠ dať dieťaťu možnosť odpočinku, * nezaťažovať dieťa náročnými aktivitami (nákupom, prechádzkami, pobytom na ihrisku,...), * zosúladiť režim dňa v domácnosti s režimom v MŠ (čas vstávania, stolovania, hrania, odpočinku…), * neprerušuje pobyt v MŠ, * komunikuje s učiteľkami a plne im dôveruje. |

***individualitu dieťaťa rôzne trvanie:* Orientačná:**

**Fáza presadenia sa:**

|  |  |  |
| --- | --- | --- |
| **DIEŤA V MŠ** | **DIEŤA DOMA** | **ÚLOHA RODIČA** |
| * je ochotné podniknúť prvé pokusy o kontakt s rovesníkmi, * pokúša sa presadiť v skupine, * začína viac komunikovať, * hľadá ochranu u dospelých, ak má ťažkosti s rovesníkmi, * rýchlo sa unaví (pre spory medzi deťmi pri presadzovaní sa v skupine), * snaží sa upútať pozornosť všetkými prostriedkami, * vyberá si len niektoré jedlá, naďalej málo zje. | * pôsobí nevyrovnane, * často sa mení jeho nálada, * pokúša sa upútať pozornosť všetkými prostriedkami, * plače, ak chcú rodičia odísť (aj keď zabezpečuje dozor jeho známa osoba), * je odmietavé, chce opak toho, čo sa mu ponúka, * odvráva, * ráno je plačlivé, i keď šlo večer skoro spať. | * neprerušuje pobyt v MŠ, * nelúči sa s dieťaťom dlho, * nezaťažuje dieťa väčšími aktivitami, podporuje priateľstvá v MŠ na ihrisku, doma, * rešpektuje správanie dieťaťa, * komunikuje s učiteľkou. |

**Fáza ukľudnenia, vyrovnania**

|  |  |  |
| --- | --- | --- |
| **DIEŤA V MŠ** | **DIEŤA DOMA** | **ÚLOHA RODIČA** |
| * správanie dieťaťa sa blíži k norme, * je istejšie v priestoroch MŠ, podriaďuje sa normám a pravidlám správania sa, * prejavuje deťom svoju náklonnosť, * zaujíma sa o aktivity iných detí, zapája sa do činností, * napodobňuje vzory, * začína lepšie jesť, odmieta len neobľúbené jedlá. | * dieťa je telesne vyčerpané, * rýchlo sa unaví, * začína rozprávať o zážitkoch a deťoch z MŠ. | * neprerušuje pobyt v MŠ, podľa možnosti ani na jeden deň, * podporuje nové priateľstvá v MŠ (doma, na ihrisku, v parku), * zaujíma sa o pekné zážitky prežité v MŠ, * predlžuje pobyt v MŠ i na popoludnie, * rešpektuje psychosomatickú záťaž u dieťaťa, * komunikuje s učiteľkou. |

**Formy adaptačného pobytu:**

* s účasťou rodiča 1 hod. ( 2.hod.)
* bez účasti rodiča 2 hod. ( 3 hod.)
* bez účasti rodiča 4 -5 hodín ( poldenný pobyt)
* bez účasti rodiča 6 hodín vrátane odpočinku – rodič prichádza hneď po odpočinku
* bez účasti rodiča celodenne – 6, 7, 8 hodín